钦定古今图书集成/理学汇编/文学典/第202卷 > 酬岑勋见寻就元丹丘对酒相待以诗见招
## 钦定古今图书集成/理学汇编/文学典/第202卷 > 酬岑勋见寻就元丹丘对酒相待以诗见招

李白

黄鹤东南来，寄书写心曲。倚松开其缄，忆我肠断续。
不以千里遥，命驾来相招。中逢元丹丘，登岭宴碧霄。
对酒忽思我，长啸临清飙。蹇予未相知，茫茫绿云垂。
俄然《素书》及，解此长渴饥。策马望山月，途穷造阶墀。
喜兹一会面，若睹琼树枝。忆君我远来，我懽方速至。
开颜酌美酒，乐极忽成醉。我情既不浅，君意方亦深。
“相知两相对，一顾轻千金。且向山客笑，与君论素心。”